શનિવારે બપોરે પેરોલ ફર્લો સ્‍કવોડના પીએસઆઈ કે.ડી. બારોટ સહિત સ્ટાફ બાવલુ વિસ્તારમાં મેઢા ચોકડી પાસે વાહન ચેકિંગમાં હતા. તે દરમિયાન હે.કો. કિરીટભાઈને હકીકત મળી હતી કે અમદાવાદના ચાંદખેડા વિસ્તારમાંથી ચોરી કરેલા એક્ટીવા સાથે ત્રણ યુવકો આ વિસ્તારમાં ફરી રહ્યા છે. દરમિયાન મેઢા ચોકડીથી ચાંદખેડાના જનતાનગરમાં રહેતા ઠાકોર (પટેલ) અજય અંબાલાલ, પરમાર હિરેન કાંતિલાલ અને વાઘેલા દિગ્વિજયસિંહ મંગળસિંહને ચોરીના એક્ટીવા સાથે ધરપકડ કરી બાવલુ પોલીસને સોંપ્યા હતા.